CFRESH วิ่งแรง 5% เก็ง Q1 กำไรเด่น จับตา Q2 โตต่อ รับผลดีเงินบาทอ่อนค่า
CFRESH วิ่งแรง 5% ราคาแตะ 3.56 บ. คาดเก็งไตรมาส 1/65 กำไรโตเด่น หลังยอดขายเพิ่ม-ส่งออกขยายตัว จับตาไตรมาส 2/65 โตต่อ รับผลดีเงินบาทอ่อนค่า ฟากเทคนิคส่งสัญญาณฟื้นตัว โบรกประเมินแนวต้าน 3.70 บ.
CFRESH วิ่งแรง5% ราคาแตะ 3.56 บ. เก็งไตรมาส 1/65 กำไรเด่น หลังยอดขายเพิ่ม-ส่งออกขยายตัว จับตาไตรมาส 2/65 โตต่อ รับผลดีเงินบาทอ่อนค่า
6 พ.ค. 2565

ผู้สื่อข่าวรายงานว่า ราคาหุ้น บริษัท ซีเฟรชอินดัสตรี จำกัด (มหาชน) หรือ CFRESH ล่าสุด ณ เวลา 15:50 น. อยู่ที่ 3.56 บาท บวก 0.18 บาท หรือ 5.33% สูงสุดที่ 3.60 บาท ต่ำสุดที่ 3.28 บาท ด้วยมูลค่าซื้อขาย 72.36 ล้านบาท

ทั้งนี้บล.ซีจีเอส-ซีไอเอ็มบี ระบุในบทวิเคราะห์ (6 พ.ค.2565) แนะนำ “ซื้อ” หุ้น CFRESH โดยมีแนวรับที่ 3.44 และ 3.40 เพื่อคาดหวังการปรับตัวเพิ่มขึ้นไปทดสอบแนวต้านที่ 3.70 และ 4 เป็นจุดขายทำกำไร STOP LOSS ถ้าราคาหุ้นปิดต่ำกว่า 3.24
โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค หลังจากปรับตัวลดลงต่อเนื่องไปทดสอบแนวรับของเส้นค่าเฉลี่ย 200 วัน แต่ปริมาณการซื้อขายค่อนข้างเบาบาง ทำให้แนวโน้มในระยะสั้นยังมีโอกาสปรับตัวเพิ่มขึ้นต่อเนื่อง MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นเหนือระดับ 50
ส่วนบล.คิงส์ฟอร์ด ระบุในบทวิเคราะห์ (28 เม.ย.2565) แนะนำ “ซื้อเก็งกำไร” หุ้น CFRESH แนวโน้มผลประกอบการไตรมาส 1/2565 กําไรจะเติบโตเด่นเมื่อเทียบจากไตรมาสก่อน และเมื่อเทียบจากปีก่อน จากฐานที่ต่ำ แรงหนุนจากยอดขายที่ฟื้นตัวสภาพเศรษฐกิจ รวมกลยุทธ์การขยายตลาดส่งออกและตลาดร้านอาหารในประเทศ ขณะที่อัตรากําไรขั้นต้นจะยังไดรับผลดีจากสต๊อกวัตถุดิบที่มีตนทุนต่ำและเน้นการจําหน่ายสินค้า High Value
ทั้งนี้เชื่อว่าโมเมนตัมของกําไรจะยังดีต่อเนื่องในไตรมาส 2/2565 เนื่องจากราคาต้นทุนหลักกุ้งขาวในประเทศยังทรงตัวเทียบกับปีก่อน และจะได้รับประโยชน์จากค่าเงินบาทอ่อนค่าแตะ 34 บาท/ดอลลาร์สหรัฐฯ